**ЈАВНИ ПОЗИВ**

**СПОРТСКИМ ОРГАНИЗАЦИЈАМА О ПРИЈАВЉИВАЊУ ЗА СУФИНАНСИРАЊЕ**

**ГОДИШЊИХ ПРОГРАМА У ОБЛАСТИ СПОРТА У ГРАДСКОЈ ОПШТИНИ НИШКА БАЊА**

**ЗА 2020. ГОДИНУ**

1. Спортске организације могу своје годишње програме пријавити за финансирање/суфинансирање средствима из буџета Градске општине Нишка Бања, преко Спортског савеза Нишка Бања, у року од 11.03.2020. до 26.03.2020.године.

1. Годишњи програми морају бити из области спорта прописаних чланом 4. тач. 1), 2), правилника о поступку одобравања програма/пројеката којима се остварују потребе и интереси грађана у области спорта у Градској општини Нишка Бања, односно за:

* 1. Спортске организације регистроване као удружења у складу са Законом о спорту (''Сл. гласник

РС'', број 10/2016), чије је седиште на територији Градске општине Нишка Бања;

* 1. Спортске савезе са територије града Ниша који спроводе програме у области спорта на

територији Градске општине Нишка Бања, у складу са Законом о спорту(''Сл. гласник РС'', број 10/2016);

Укупан износ средстава планиран из буџета ГО Нишка Бања за суфинансирање годишњих програма у области спорта у 2020. години износи 1.800.000. динара.

1. КРИТЕРИЈУМИ КОЈЕ ПОДНОСИЛАЦ ПРОГРАМА ТРЕБА ДА ИСПУНИ

 Носилац програма мора да:

* 1. буде уписан у одговарајући регистар и националну евиденцију у складу са Законом;
	2. искључиво или претежно послује на недобитној основи, ако Законом није другачије одређено;
	3. да има седиште на територији Града, у посебним случајевима дефинисаним јавним позивом треба да има седиште на територији ГО Нишка Бања ;
	4. да је директно одговоран за реализацију програма;
	5. да је претходно обављао делатност у области спорта најмање годину дана;
	6. да је са успехом реализовао претходно одобрене програме, осим у случају да програм подноси први пут;
	7. да испуњава услове за обављање спортских активности и делатности које су у вези са предлогом програма у складу са Законом и
	8. располаже капацитетима за реализацију програма.

 Носилац програма не може да:

* 1. буде у поступку ликвидације, стечаја и под привременом забраном обављања делатности;
	2. има блокаду пословног рачуна, пореске дугове или дугове према организацијама социјалног осигурања, и
	3. буде у последње две године правноснажном одлуком кажњен за прекршај или привредни преступ у вези са својим финансијским пословањем, коришћењем имовине, раду са децом и спречавањем негативних појава у спорту.

# КРИТЕРИЈУМИ У ПОГЛЕДУ ИЗБОРА И ФИНАНСИРАЊА ПРОГРАМА

**Предлог програма мора да задовољава следеће опште критеријуме:**

1. да доприноси остваривању потреба и интереса грађана у области спорта утврђених Законом;

1. да је у складу са Законом, подзаконским актима, Стратегијом развоја спорта у Републици Србији и aктима Градске општине Нишка Бања;
2. да је од значаја за Градску општину Нишка Бања;
3. да је у складу са спортским правилима и принципима надлежног националног гранског спортског савеза;
4. да је у складу са условима, критеријумима и циљевима наведеним у јавном позиву
5. да се реализује на територији Градске општине Нишка Бања, осим програма припрема и учешћа на такмичењима;
6. да има значајан и дуготрајан утицај на развој спорта у Градској општини Нишка Бања;
7. да ће се реализовати у текућој години;
8. да је предвиђено фазно (у ратама) суфинансирање програма, који се реализују у дужем временском периоду.

# ПОСТУПАК ПРИЈАВЉИВАЊА

 Подносилац предлога програма је обавезан да достави следећу документацију:

 **Основна документација:**

1. Пријава на конкурс
2. Апликациони формулар – Предлог годишњих програма спортских организација којима се остварују потребе и интереси грађана у области спорта у ГО Нишка Бања за 2020. годину.

 **Пратећа обавезна документација:**

1. копија решења о регистрацији организације;
2. копија решења о додели ПИБ-а (само ако ПИБ није садржан у решењу о регистрацији);
3. извод из Управе за трезор о отвореном подрачуну корисника јавних средстава или изјава да је већ достављен;
4. копија статута;
5. изјава о партнерству попуњена и потписана од стране свих партнера у програму
6. извод из НБС о стању рачуна код Управе за трезор;
7. остала документација наведена у одговарајућем обрасцу пријаве ( нпр. лиценце или дипломе за тренере, уговори за тренере, жребне и стартне листе и билтени и сл.).

 Апликациони формулар за пријаву на јавни позив Градске општине Нишка Бања за суфинансирање/финансирање програма из области спорта из буџета Градске општине Нишка Бања за

2020. годину подносиоци програма могу преузети са званичног сајта Градске општине Нишка Бања www.goniskabanja.org.rs

 Апликациони формулар је саставни део Правилника о поступку одобравања програма/пројеката којима се остварују потребе и интереси грађана у области спорта у Градској општини Нишка Бања

 Апликациони формулар мора бити попуњени **у 4 (четири) примерка**, оверен печатом организације и потписан од стране овлашћеног лица, од којих се 3 (три) примерка предају Спортском савезу Нишка Бања, а један оверен од стране савеза задржава подносилац програма.

 Целокупна основна и пратећа документација као и CD, морају бити достављени у једној фасцикли, у супротном неће бити узета у обзир (сматраће се да није испуњен формални услов).

Предња страна фасцикле мора да садржи назнаку са следећим подацима:

 - име и адреса подносиоца предлога програма, и

- назив програма.

 Пријава се може доствити лично или поштом на адресу: Спортски савез Нишка Бања, Ул. Синђелићева 3, 18205 Нишка Бања.

# ОСТАЛЕ ОСНОВНЕ ИНФОРМАЦИЈЕ

 Спортски савез може од носиоца програма, за предлоге програма код којих постоји потреба за додатним информацијама, појашњењимa, кориговањима или допунама, да тражи додатно објашњење, кориговање или допуну предлога програма. Уколико спортска организација не пружи додатно објашњење, не искоригује предлог програма у складу са примедбама предлагача или не достави недостајућу обавезну документацију у року који је утврдио Спортски савез,а који не може бити дужи од 8 дана, сматраће се да је та спортска организација одустала од предлога свог програма.

Пре достављања предлога програма Комисији за спровођење јавног конкурса у области спорта, овлашћени предлагач, односно територијални спортски савез, утврђује рок до кога му спортске организације достављају своје предлоге програма и о томе их обавештава у писаном облику.

 Територијални спортски савез може од носиоца програма, за предлоге програма код којих постоји потреба за додатним информацијама, појашњењимa, кориговањима или допунама, да тражи додатно објашњење, кориговање или допуну предлога програма. Уколико спортска организација не пружи додатно објашњење, не искоригује предлог програма у складу са примедбама предлагача или не достави недостајућу обавезну документацију до рока за достављање предлога програма, сматраће се да је та спортска организација одустала од предлога свог програма.

Поступак по јавном позиву спроводи Комисија за спровођење јавног конкурса у области спорта.

Комисија има председника и два члана, које именује Веће Градске општине Нишка Бања.

Листу вредновања и рангирања пријављених програма и пројеката у року који не може бити дужи од 60 дана од дана истека рока за подношење пријава, утврђује комисија.

Листа из става 1. овог члана објављује се обавезно на званичној инернет страници надлежног органа.

Учесници имају право увида у поднете пријаве и приложену документацију у року од три дана од дана објављивања листе.

На листу из става 1. овог члана учесници конкурса имају право приговора у року од 8 дана од дана њеног објављивања.

Одлуку о приговору комисија доноси у року од 15 дана од дана њеног пријема.

Одлуку о избору програма и пројеката којима се из буџета Градске општине Нишка Бања додељују средства за подстицање програма и пројеката или недостајућег дела средстава за финансирање програма и пројеката, Веће Градске општине Нишка Бања доноси у року од 30 дана од дана истека рока за подношење приговора.

Одлука из става 5. овог члана се објављује на званичној интернет страници Градске општине Нишка Бања.

Добијена средства из буџета Градске општине Нишка Бања морају бити употребљена најкасније до 31.12.2020. године

Носилац програма је у обавези да Већу Градске општине Нишка Бања, на његов захтев, у року који је предвиђен уговором, а најмање једном годишње, достави извештај са потребном документацијом о остваривању програма или делова програма и коришћењу средстава буџета Градске општине Нишка Бања.

 За све додатне информације заинтересовани се могу обратити Спортском савезу Нишка Бања на телефоне 0605548825 и 0641561240 , или путем електронске поште на e-mail: sportskisavezniskebanje@gmail.coм

Број:

Датум:

 **СПОРТСКИ САВЕЗ НИШКА БАЊА**

#  Немања Митровић